CELEX: 32008D0176
Language: sl
Date: 2008-02-22 00:00:00
Title: 2008/176/ES: Odločba Komisije z dne 22. februarja 2008 o spremembi Odločbe 97/107/ES o odobritvi metode za razvrščanje prašičjih trupov v Belgiji (notificirano pod dokumentarno številko C(2008) 678)

1.3.2008   
            
            
               SL
            
            
               Uradni list Evropske unije
            
            
               L 57/25
            
         
      ODLOČBA KOMISIJE
   
   z dne 22. februarja 2008
   o spremembi Odločbe 97/107/ES o odobritvi metode za razvrščanje prašičjih trupov v Belgiji
   (notificirano pod dokumentarno številko C(2008) 678)
   (Besedilo v francoskem in nizozemskem jeziku je edino verodostojno)
   (2008/176/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Z Odločbo Komisije 97/107/ES (2) sta odobreni dve metodi (Capteur Gras/Maigre – Sydel (CGM) in Giralda Choirometer PG 200) za razvrščanje prašičjih trupov v Belgiji.
            
         
               (2)
            
            
               Belgija je Komisijo prosila za odobritev treh novih metod za razvrščanje prašičjih trupov in predložila rezultate svojih preskusov razseka v drugem delu protokola v skladu s členom 3(3) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Preučitev tega zahtevka je pokazala, da so pogoji za odobritev teh metod razvrščanja izpolnjeni.
            
         
               (4)
            
            
               Odločbo 97/107/ES bi bilo zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Odločba 97/107/ES se spremeni:
   
               1.
            
            
               Prvemu odstavku člena 1 se dodajo naslednje alinee:
               
                           „—
                        
                        
                           naprava, imenovana ‚VCS 2000‘, in z njo povezane metode ocenjevanja, ki so podrobno opredeljene v delu 3 Priloge;
                        
                     
                           —
                        
                        
                           naprava, imenovana ‚Hennessy Grading Probe (HGP4)‘, in z njo povezane metode ocenjevanja, ki so podrobno opredeljene v delu 4 Priloge;
                        
                     
                           —
                        
                        
                           naprava, imenovana ‚Optiscan-TP‘, in z njo povezane metode ocenjevanja, ki so podrobno opredeljene v delu 5 Priloge.“
                        
                     
         
               2.
            
            
               Priloga se spremeni v skladu s Prilogo k tej odločbi.
            
         Člen 2
   Ta odločba je naslovljena na Kraljevino Belgijo.
   
      V Bruslju, 22. februarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 39, 8.2.1997, str. 17. Odločba, kakor je bila spremenjena z Odločbo 97/734/ES (UL L 294, 28.10.1997, str. 6).
   
      (3)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      V Prilogi k Odločbi 97/107/ES se dodajo naslednji deli 3, 4 in 5:
      
         „DEL 3
         VCS 2000
         
                     1.
                  
                  
                     Razvrščanje prašičjih trupov se opravi z napravo, imenovano ‚VCS 2000‘.
                  
               
                     2.
                  
                  
                     Naprava VCS 2000 je sistem obdelave slike za samodejno določanje tržne vrednosti prašičjih polovic. Sistem se uporablja z omrežno povezavo znotraj proizvodnega sistema zakola, pri katerem kamere samodejno snemajo polovice. Slikovne podatke nato obdela računalnik s posebno programsko opremo za obdelavo slike.
                  
               
                     3.
                  
                  
                     Delež mesnatosti trupov se izračuna z naslednjo enačbo na podlagi 38 spremenljivk:
                     
                                 Ŷ
                              
                              
                                 =
                              
                              
                                 54,078892 + 0,037085 * X5 + 0,256113 * X15 + 0,021655 * X16 + 33,97699 * X59 – 0,149103 * X88 – 0,106705 * X90 – 0,0768985 * X91 – 0,079832 * X95 – 0,079042 * X96 – 0,084983 * X97 + 0,039831 * X107 – 0,681172 * X108 + 0,234541 * X109 – 0,059871 * X113 – 4,149651 * X120 – 36,8824 * X147 – 19,9219 * X149 – 7,512613 * X156 – 0,086669 * X168 – 0,545069 * X171 – 0,386719 * X173 – 0,025001 * X175 – 1,410422 * X186 – 0,32873 * X192 – 0,260074 * X193 – 0,08137 * X196 + 141,2392 * X198 –141 236 * X199 – 12,7862 * X222 – 27,3973 * X227 – 289 576 * X228 + 425,3549 * X233 + 14,62961 * X234 – 0,97067 * X242 – 2,084821 * X243 – 3,11945 * X259 + 14,72706 * X270 – 0,949448 * X273
                                 
                              
                           pri čemer:
                     
                                 Ŷ
                              
                              
                                 =
                              
                              
                                 ocenjeni odstotek mesnatosti trupa
                              
                           X5, X15 … X273 so spremenljivke, ki jih izmeri VCS 2000.
                  
               
                     4.
                  
                  
                     Opis merilnih točk in statistične metode so v delu II protokola, ki ga je Belgija poslala Komisiji v skladu s členom 3(3) Uredbe (EGS) št. 2967/85.
                     Ta enačba velja za trupe, ki tehtajo med 60 in 130 kilogramov.
                  
               DEL 4
         HENNESSY GRADING PROBE (HGP4)
         
                     1.
                  
                  
                     Razvrščanje prašičjih trupov se opravi z napravo, imenovano ‚Hennessy Grading Probe‘ (HGP4).
                  
               
                     2.
                  
                  
                     Naprava HGP4 je opremljena s sondo premera 5,95 milimetra (in 6,3 mm na jezičku na vrhu sonde), ki vsebuje fotodiodo in fotodetektor ter ima obratovalno razdaljo med 0 in 120 milimetrov. Rezultati meritev se preračunajo v predviden delež mesnatosti z uporabo HGP4 same ali z njo povezanega računalnika.
                  
               
                     3.
                  
                  
                     Delež mesnatosti trupa se izračuna v skladu z naslednjo enačbo:
                     Ŷ = 65,42464 – 1,06279 * X1 + 0,17920 * X2
                     pri čemer:
                     
                                 Ŷ
                              
                              
                                 =
                              
                              
                                 predvideni odstotek mesnatosti trupa,
                              
                           
                                 X1
                              
                              
                                 =
                              
                              
                                 debelina slanine (vključno s kožo) v milimetrih, merjena 6 cm od razpolovnice med tretjim in četrtim zadnjim rebrom,
                              
                           
                                 X2
                              
                              
                                 =
                              
                              
                                 debelina mišice v milimetrih, merjena 6 cm od razpolovnice med tretjim in četrtim zadnjim rebrom.
                              
                           Ta enačba velja za trupe, ki tehtajo med 60 in 130 kilogramov.
                  
               DEL 5
         OPTISCAN-TP
         
                     1.
                  
                  
                     Razvrščanje prašičjih trupov se opravi z napravo, imenovano ‚Optiscan-TP‘.
                  
               
                     2.
                  
                  
                     Naprava Optiscan-TP je opremljena z digitalno elektronsko napravo za snemanje in obdelavo slik, s katero je mogoče narediti osvetljeno sliko dveh merilnih točk na trupu. Slike so osnova za izračun debeline slanine in mišic v skladu z metodo dveh točk ‚Zwei-Punkte Messverfahren (ZP)‘. Naprava Optiscan-TP sama preračuna rezultate meritev v predvideni delež mesnatosti. Slike se shranijo in se lahko pozneje preverijo. Vgrajeni vmesnik Bluetooth® omogoča enostaven prenos podatkov.
                  
               
                     3.
                  
                  
                     Delež mesnatosti trupov se izračuna v skladu z naslednjo enačbo:
                     Ŷ = 53,04153 – 0,68318 * X1 + 0,23131 * X2
                     pri čemer:
                     
                                 Ŷ
                              
                              
                                 =
                              
                              
                                 ocenjeni odstotek mesnatosti trupa,
                              
                           
                                 X1
                              
                              
                                 =
                              
                              
                                 najmanjša debelina slanine (vključno s kožo), ki pokriva mišico gluteus medius (v milimetrih),
                              
                           
                                 X2
                              
                              
                                 =
                              
                              
                                 debelina ledvene mišice v milimetrih, merjena kot najkrajša razdalja med sprednjim (lobanjskim) delom mišice gluteus medius in gornjim (hrbtnim) robom hrbteničnega kanala.
                              
                           Ta enačba velja za trupe, ki tehtajo med 60 in 130 kilogramov.“